|  |  |  |
| --- | --- | --- |
| **Elem tartalma:** **Önismeret – a „Fiú – lány nap”-hoz** | | Kategória: egyéb |
| Szerző(k): Észak-Dunamenti Nagyboldogasszony Közösség | | Esemény: Tábor |
| Kapcsolódó téma: Szentségek | Kapcsolódó előadás: **Szentek legyetek, mert én, az Úr, a ti Istenetek szent vagyok.  Lev 19,2 – a Szentségek tábor négy lelkészi előadása** | |
| Régió: Észak-Duna | Település: Nagymaros | Időpont: 2022. 07. |

Kapcsolódó anyagok:

2022\_07\_szentsegek\_ajándékok\_Istentol\_negy\_foeloadas\_ossz\_tabor

2022\_07\_szentsegek\_tema\_es\_esemenyosszegzo\_ossz\_tabor

Törzsanyag:

**Önismeret**

Kit látsz a tükörben?

(vezetett rész - egyvalaki felolvassa, miközben az adott lány a kezében tartott tükörben nézi magát)

Kiválasztott vagy, a Mennyei Édesapád személyes, különleges történetet szánt neked, kiválasztott egy csodás küldetésre. Ő a képmására teremtett téged, minden vonásod az ő szeretetének nyoma. (arcod, hajad, szemed, szád, füled, szeplőid, bőröd színe…)

A Mennyei Atya nem teremt selejtet. A gyönyörűsége vagy, és Ő felfoghatatlan módon, végtelenül szeret téged!

Lehetsz, aki vagy. Lehet, hogy vannak hibáid, lehet, hogy vannak nehézségeid, elvárásaid magaddal szemben. Ő mindezzel együtt szeret. Mindig szeret, szünet nélkül. Az Ő irántad való szeretete soha nem változik, mindig teljes és tökéletes!

Most, és mostantól próbáld meg az Ő szemével látni önmagadat!

(Személyesen mondott rész - előre mondunk egy mondatot, megismétlik → közben tudja magát a tükörben nézni)

Elhiszem, hogy értékes vagyok, úgy ahogy vagyok.

A lány, akit most nézek, aki most énrám néz, egy csodás, gyönyörű, sugárzó személy, értékes, tiszteletre méltó, megérdemli mindezt tőlem is.

Megfogadom, hogy értékelni és szeretni fogom a Mennyei Atya csodálatos teremtményét: saját magamat. Szeretem és elfogadom magamat olyannak, amilyen vagyok!

Cél: elfogadjuk magunkat úgy, ahogy vagyunk, Isten csodálatos teremtményeként.

A közösen tett fogadalom megerősítő lehet - akár meg is lehet beszélni, hogy időnként figyelmeztetjük egymást az elhatározásunkra.

Eszközigény:

tükör